Vi har nydt 5 dage i denne dejlige lejlighed, hvor vi blev taget særdeles godt imod af værten med stor gæstfrihed og masser af oplysninger om såvel boligen som omgivelserne.
Lejligheden er velfungerende og vi mødte et køleskab med både mad og drikke, det var rigtig dejligt.
Monti-kvarteret, som lejligheden ligger i, er et rigtig spændende kvarter med hyggelige gader og små pladser, masser af gode spiserestauranter og fremfor alt en beliggenhed tæt på alting. Vi benyttede ikke offentlig transport på noget tidspunkt, og fik til gengæld travet mange kilometer for at opleve noget af alt det, Rom har at byde på.
Vi kan varmt anbefale denne lejlighed til andre rejsende.